Document ID: 31996R0905

ΚΑΝΟΝΙΣΜΟΣ (ΕΚ) αριθ. 905/96 ΤΗΣ ΕΠΙΤΡΟΠΗΣ της 21ης Μαΐου 1996 για τροποποίηση του κανονισμού (ΕΟΚ) αριθ. 1201/89 περί λεπτομερειών εφαρμογής του καθεστώτος ενίσχυσης για το βαμβάκι
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Ελλάδας, και ιδίως το πρωτόκολλο αριθ. 4 σχετικά με το βαμβάκι, όπως τροποποιήθηκε τελευταία από τον κανονισμό (ΕΚ) αριθ. 1553/95 του Συμβουλίου (1),
τον κανονισμό (ΕΚ) αριθ. 1554/95 του Συμβουλίου, της 29ης Ιουνίου 1995, για τον καθορισμό των γενικών κανόνων του καθεστώτος ενίσχυσης στο βαμβάκι και για την κατάργηση του κανονισμού (ΕΟΚ) αριθ. 2169/81 (2), και ιδίως το άρθρο 11 παράγραφος 1,
Εκτιμώντας:
ότι ο κανονισμός (ΕΟΚ) αριθ. 1201/89 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2878/95 (4), προβλέπει στο άρθρο 7 παράγραφος 1 ότι η υποβολή της αίτησης για χορήγηση ενίσχυσης επιτρέπεται από την 1η Ιουνίου που προηγείται της περιόδου εμπορίας για την οποία ζητείται η ενίσχυση 7 ότι, στο πλαίσιο της πρότασης για τη δέσμη μέτρων σχετικά με τις τιμές 1996/97 και τα συναφή μέτρα, η Επιτροπή προτείνει στο Συμβούλιο να καταργηθεί, από την περίοδο 1996/97, η δυνατότητα υποβολής των αιτήσεων πριν από την ημέρα της θέσης υπό έλεγχο του μη εκκοκκισμένου βάμβακος 7 ότι, εν αναμονή της απόφασης του Συμβουλίου επί της προτάσεως αυτής, πρέπει η πρώτη ημέρα κατάθεσης των αιτήσεων για χορήγηση ενίσχυσης να μετατεθεί στην αρχή της περιόδου εμπορίας 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης λίνου και κάνναβης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 7 παράγραφος 1 τρίτη πρόταση του κανονισμού (ΕΟΚ) αριθ. 1201/89 αντικαθίσταται από το ακόλουθο κείμενο:
«Υποβάλλεται, για κάθε συγκομιδή, μεταξύ 1ης Σεπτεμβρίου και 31 Μαρτίου της περιόδου την οποία αφορά.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Μαΐου 1996.

Labels: 17
5
6